SKAIDROJOŠAIS APRAKSTS
1. Izmantotie normatīvi un standarti
 Montāžas darbi tiek izpildīti, lietojot sekojošos būvnormatīvus un standartus:
- MK noteikumi Nr. 500 "Vispārīgie būvnoteikumi";
- MK noteikumi Nr. 501 "Elektronisko sakaru tīklu ierīkošanas, būvniecības un uzraudzības kārtība";
- MK noteikumi Nr.238 "Ugunsdrošības noteikumi";
- LBN 201-15 "Būvju ugunsdrošība";
- LBN 262-15 "Elektronisko sakaru tīkli";
- LBN 208-15 "Publiskas būves";
- LVS CEN/TS 54-14:2019 "Ugunsgrēka atklāšanas un ugunsgrēka trauksmes sistēmas. 14.daļa: Norādījumi      
  plānošanai, projektēšanai, montāžai, nodošanai ekspluatācijā, lietošanai un uzturēšanai";
- EN 50849:2017 "Skaņas sistēmas avārijas gadījumiem";
- citi spēkā esošie LBN normatīvi un LVS EN standarti.
2. Projektēšanas un montāžas pamatnostādnes
Atbilstoši balss trauksmes izziņošanas sistēmas (BIS) projektam montāžas darbi tiek izpildīti Dobeles un apkārtnes slimnīcas tepās pēc adreses: Ādama iela 2, Dobele, Dobeles novads. BIS montāžas darbu pasūtītājs ir SIA "Dobeles un apkārtnes slimnīca". Montāžas darbu gaitā tika paplašināta esošā balss trauksmes izziņošanas sistēma "BOSCH PLENA". BIS aprīkojums ir samontēts atbilstoši ražotāju norādījumiem un ekspluatācijas instrukcijām.
BIS ar skaļruņu tīklu tiek paredzēta ugunsgrēka trauksmes gadījumiem jeb citiem avārijas gadījumiem, ja ir nepieciešama nekavējoša cilvēku evakuācija no aizsargājamām telpām. Atbilstoši LBN 201-15 sistēmas iedarbināšana notiek divos režīmos. Manuālajā režīmā slimnīcas dežurants jeb ugunsdzēsējs dod balss informāciju, izmantojot trauksmes mikrofonu. Automātiskajā režīmā sistēmas iedarbināšana notiek no ugunsgrēka atklāšanas un trauksmes signalizācijas sistēmas (UATS), skan trauksmes balss ziņojums, kas ir ierakstīts sistēmas kontrollera atmiņā.
Kontroles un vadības iekārta izvietota 19 collu izpildījuma telekomunikācijas skapjos. Elektroapgādes pārtraukšanas gadījumā sistēmas elektriskā barošana notiek no 24 VDC rezerves barošanas blokiem ar  akumulatoriem. Sistēmā tiek paredzēta kontrole par sistēmas darbības traucējumiem, skaļruņu signāllīniju bojājumiem, barojošo ķēžu bojājumiem un citiem bojājumiem. Šajā gadījumā notiek atbilstoša gaismas diožu indikācija uz iekārtas priekšpaneļa, skan zummera signāls, notiek bojājuma signāla pārraidīšana uz UATS kontroles paneli. BIS arī var atskaņot fona mūziku un informatīvos paziņojumus. Šim mērķim paredzēts esošais BGM multimediju atskaņotājs un esošā 6 zonu mikrofona pults.
3. Balss trauksmes izziņošanas sistēmas struktūra
Sistēma ietver 3 esošos telekomunikācijas skapjus ar vadības un audio signālu pastiprināšanas iekārtu. Esošais ugunsizturīgais kabelis Kat.5e nodrošina saslēgumu starp BIS skapjiem, tas savieno galveno kontrolieri un zonu paplašinātājus.
Galvenais skapis Nr.1 atrodas uzņemšanas nodaļā (stacionāra ēkas 1.stāvs). Skapī Nr.1 tiek ievietots esošais kontrolieris LBB1990/00 ar 6 skaļruņu zonām, rezerves pastiprinātājs ar jaudu 240W, 24 VDC rezerves barošanas bloks ar akumulatoriem. Skapī tiek uzstādīti 2 jaunie zonu paplašinātāji LBB 1992/00 ar 9 jaunām skaļruņu zonām un 2 jaunie pastiprinātāji ar jaudu 240W. 
Skapis Nr.2 atrodas stacionāra ēkā 3.stāvā un apkalpo minēto 3.stāvu ar 2 esošajām skaļruņu zonām. Minētajā skapī ievietots esošais zonu paplašinātājs ar 2 skaļruņu zonām, darba un rezerves pastiprinātāji ar jaudu 240W, 24 VDC rezerves barošanas bloks ar  akumulatoriem. 
Skapis Nr.3 atrodas diagnostikas ēkas 1.stāvā. Minētajā skapī atrodas esošais zonu paplašinātājs ar 2 skaļruņu zonām, darba un rezerves pastiprinātāji ar jaudu 240W, 24 VDC rezerves barošanas bloks ar  akumulatoriem. Skapī uzstādīts jaunais zonu paplašinātājs LBB 1992/00 un pastiprinātājs ar jaudu 240W. 2 jaunas skaļruņu zonas ir pieslēgtas pie esoša LBB 1992/00, vēl 4 jaunas skaļruņu zonas pieslēgtas pie jauna paplašinātāja LBB 1992/00.  
4. Balss trauksmes izziņošanas sistēmas skaļruņu tīkls
Visās telpās paredzēti sienas metāla skaļruņi BOSCH LB8-UM06E. Minētie skaļruņi uzstādīti atbilstoši standarta EN54-24 prasībām un ražotāja instrukcijām, aprīkoti ar termodrošinātājiem un keramiskajām nedegošajām spailēm atbilstoši balss evakuācijas sistēmu standartiem. Visos skaļruņos ir iespēja noregulēt jaudu no 1.5W līdz 6W, izmantojot skaļruņa ieejas spailes. Skaļruņu līnijās paredzēta daļēja rezervēšana, katra skaļruņu līnija ir sadalīta  divās puslīnijas "A" un "B". BIS skaļruņu tīkls tiek izbūvēts tādā veidā, lai nodrošinātu nepieciešamo balss trauksmes signāla skaļumu un saprotamību visās aizsargājamās telpās. BIS nav paredzēta sekojošās telpās: slimnīcas bēniņos, pagrabstāvā un diagnostikas ēkas 5.stāvā. Minētās telpas nav paredzētas arstiem, pacientiem, apmeklētājiem un svešiem cilvēkiem, tāpēc trauksmes apziņošanas funkciju pilda ugunsaizsardzības UATS sirēnas. 
5. Kabeļu instalācija 
Balss trauksmes izziņošanas sistēmas kabeļu instalācija virs piekaramajiem griestiem izpildīta atklāti,  bez caurulēm. Pārējās vietās kabeļu instalācija tika veikta PVC caurulēs. BIS kabeļi atdalīti no citu sistēmu kabeļiem, ievērojot normatīvajos aktos paredzētos attālumus. BIS kabeļu un cauruļu piestiprināšana veikta ar ugunsizturīgiem metāla stiprinājumiem pie ēkas nesošajām būvkonstrukcijām. Vietas, kur kabeļi un vadi šķērso būvkonstrukcijas ar normētu ugunsizturības robežu, tiek aizpildītas ar atbilstošas ugunsizturības robežas hermetizējošiem nedegošiem materiāliem. Skaļruņu līnijām paredzēts ugunsizturīgais signalizācijas kabelis JE-HH...Bd FE180/E30 1x2x1. Skapju 230VAC barošanu nodrošina ugunsizturīgie kabeļi (N)HXH-J E30/180 3x2,5 mm2. 
6. Tehniskā  apkope
Pēc BIS sistēmas nodošanas ekspluatācijā, tās tehnisko apkopi ir jāveic atbilstoši Ministru kabineta noteikumiem Nr.238 "Ugunsdrošības noteikumi". Sakarā ar to ir nepieciešams sistēmas ekspluatācijai norīkot speciāli apmācītu apkalpojošo personālu, kas veiks šo sistēmu tehnisko apkopi un remontu. Gadījumā, ja tāda personāla objektā nav, jānoslēdz līgums ar attiecīgu specializētu organizāciju par sistēmas tehnisko apkopi un remontu.

